Doložka
o posúdení vplyvov

1.	Vplyvy na verejné financie:
Navrhované nariadenie vlády Slovenskej republiky nepredpokladá zvýšené nároky na 
štátny rozpočet, na rozpočty obcí ani na rozpočty samosprávnych krajov v porovnaní 
s platným stavom. 

2.	Vplyvy na obyvateľov, hospodárenie podnikateľskej sféry a iných právnických osôb: 
Navrhované nariadenie vlády Slovenskej republiky nebude mať negatívny dopad na obyvateľstvo a zvyšovanie kvality života, hospodárenie podnikateľskej sféry a iných právnických osôb z hľadiska žiaduceho ekonomického rastu v porovnaní s platným právnym stavom. Je v súlade s prioritami a cieľmi hospodárskej politiky.
Z hľadiska hospodárenia podnikateľskej sféry a iných právnických osôb sa očakáva nárast požadovaných služieb v oblasti analytických stanovení špecifických syntetických a nesyntetických látok. V dôsledku toho treba očakávať zvýšenie nákladov na uvedené služby, avšak pri ich plošnom rozdelení na tých producentov znečistenia, ktorí nakladajú s týmito látkami, očakávame v priemere iba minimálny finančný dopad, ktorý nie je možné kvantifikovať

3.	Vplyvy na životné prostredie:  
Návrh nariadenia vlády bude mať pozitívny vplyv na životné prostredie.

4.	Vplyvy na zamestnanosť:
Návrh nariadenia vlády Slovenskej republiky nebude mať negatívny dopad na zamestnanosť a na tvorbu nových pracovných miest.

5.	Vplyvy na podnikateľské prostredie:
Návrh nariadenia vlády Slovenskej republiky nebude mať negatívny dopad na podnikateľské prostredie. Návrh vzhľadom na požiadavku dosiahnutia dobrého stavu vôd bude mať pozitívny vplyv aj na rozvoj nových podnikateľských aktivít .